
6 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 773 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Απονομή Ηθικής Αμοιβής σε Μ.Υ. του ΥΠΕΘΑ/ 
ΓΕΣ. 

2 

Απονομή Ηθικής Αμοιβής σε Μ.Υ. του ΥΠΕΘΑ/ 
ΓΕΣ. 

3 

Καθορισμός διαδικασίας συμψηφισμού και επι- 
στροφήςτων αχρεωστήτως καταβληθεισών εισφο¬ 
ρών στον Ενιαίο Φορέα Κοινωνικής Ασφάλισης. 

4 

Τροποποίηση της αριθ. ΔΙΔΚ/Φ.38/οικ.40717/ 
24.11.2017 (ΦΕΚ Β' 4125) υπουργικής απόφασης 
«Σύσταση Ειδικού Συμβουλίου Επιλογής Διοική¬ 
σεων (Ε.Σ.Ε.Δ.), καθορισμός αρμοδιοτήτων και 
Ορισμός Μελών του Α' τμήματος». 


ΑΠΟΦΑΣΕΙΣ 

Αριθμ. Φ. 473/4/69944 2/Σ.548 (1) 

Απονομή Ηθικής Αμοιβής σε Μ.Υ. του ΥΠΕΘΑ/ 

ΓΕΣ. 

Η ΕΙΔΙΚΗ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξεις των άρθρων 61 και 62 του ν.3528/2007 
(ΦΕΚ: 26/09-02-2007, τ.Α'). 

β.Την Φ. 470/223/194351 /Σ. 14888/15 Νοεμβρίου 2017/ 
ΑΣΔΥΣ/ΔΜΠ/4. 

γ.Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. πρακτικού 
4/26-01-2018). 

δ. Την αριθμ. 247372 απόφαση του Πρωθυπουργού 
και του Υπουργού Εθνικής Άμυνας «Διορισμός Ειδικού 
Γραμματέα Υπουργείου Εθνικής Άμυνας» (ΦΕΚ 469/ 
ΥΟΟΔ/06-09-2016). 

ε.Τη Φ.900/102/247412/Σ.560 «Μεταβίβαση Αρμοδι¬ 
οτήτων Υπουργού ΕθνικήςΆμυνας στην Ειδική Γραμμα¬ 
τέα του Υπουργείου ΕθνικήςΆμυνας» (ΦΕΚ: 2983/τ.Β7 
16-09-2016). 

στ. Από την παρούσα απόφαση δεν προκαλείται οι¬ 
κονομική επιβάρυνση του Κρατικού Προϋπολογισμού, 
αποφασίζουμε: 


Απονέμουμε την ηθική αμοιβή του «ΕΠΑΙΝΟΥ», στον 
Μ.Υ. Σαλάτα Χρήστο του Αλεξάνδρου (ΑΜ: 14275), με 
βαθμό Α' και κλάδου ΔΕΤεχνικού/ Ηλεκτρονικής/Τεχνί¬ 
της Τηλεπικοινωνίας Ηλεκτρονικών, της δυνάμεως του 
307 ΠΕΒ, διότι προέβη με δική του πρωτοβουλία στην 
επισκευή έξι (6) εκτός λειτουργίας συσκευών καταγραφής 
εικόνας-ήχου (νίάθο ΐ'θεοιτίθΐ') των ΕΕ/Π ΑΗ-64Α, εργαζό¬ 
μενος με υπερβάλλοντα ζήλο, μεθοδικότητα, επινοητικό¬ 
τητα και ευσυνειδησία, μη φειδόμενος κόπου και χρόνου, 
πέραν του ωραρίου εργασίας του και των καθηκόντων 
του και δίχως την ύπαρξη τεχνικής βιβλιογραφίας, επιδει¬ 
κνύοντας το ενδιαφέρον του για την υπηρεσία, τις γνώ¬ 
σεις του και την άριστη επαγγελματική του κατάρτιση 
επισκευάζοντας τις εν λόγω συσκευές οι οποίες είχαν κρι- 
θεί μη επισκευάσιμες (ΠΟΕ) από κατασκευάστρια εταιρία 
των ΗΠΑ και προορίζονταν για εκποίηση, με αποτέλεσμα 
την ανάπτυξη δυνατότητας διάγνωσης και επισκευής 
περίπου του 80% των βλαβών της συγκεκριμένης συ¬ 
σκευής, την αποφυγή αγοράς νέων συσκευών από τον 
ΕΣ εξοικονομώντας σημαντικό οικονομικό όφελος για 
την υπηρεσία αφού το κόστος προμήθειας κάθε νέας 
συσκευής ανέρχεται στις 30.000€ περίπου, καθώς και 
την ανεξαρτητοποίηση του ΕΣ από τις κατασκευάστριες 
εταιρίες-επισκευαστικούς οίκους του εξωτερικού. 

Η παρούσα να κοινοποιηθεί σε όλες τις Μονάδες-Υπη- 
ρεσίες του ΥΠΕΘΑ/ΓΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2018 
Η Ειδική Γραμματέας 
ΚΑΛΛΙΟΠΗ ΠΑΠΑΛΕΩΝΙΔΑ 


Αριθμ. Φ. 473/5/69944 7/Σ.549 (2) 

Απονομή Ηθικής Αμοιβής σε Μ.Υ. του ΥΠΕΘΑ/ 
ΓΕΣ. 

Η ΕΙΔΙΚΗ ΓΡΑΜΜΑΤΕΑΣ 

ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξειςτων άρθρων 61 και 62 του ν.3528/2007 
(ΦΕΚ: 26/09.02.07, τ.Α'). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'773/06.03.2018 


β. Την Φ. 470/5/25855/Σ.4512/24 Νοεμβρίου 2017/ 
I ΜΠ «ΣΜΥΡΝΗ»/1°ΕΓ. 

γ. Τη σύμφωνη γνώμη του Υπηρεσιακού Συμβουλίου 
Πολιτικού Προσωπικού ΥΠΕΘΑ/ΓΕΣ (Αριθμ. πρακτικού 
5/29.01.2018). 

δ. Την αριθμ. 247372 απόφαση του Πρωθυπουργού 
και του Υπουργού Εθνικής Άμυνας «Διορισμός Ειδικού 
Γραμματέα Υπουργείου Εθνικής Άμυνας» (ΦΕΚ 469/ 
ΥΟΟΔ/06-09-2016). 

ε.Τη Φ.900/102/247412/Σ.560 «Μεταβίβαση Αρμοδι¬ 
οτήτων Υπουργού Εθνικής Άμυνας στην Ειδική Γραμμα¬ 
τέα του Υπουργείου Εθνικής Άμυνας» (ΦΕΚ: 2983/τ.Β7 
16-09-2016). 

στ. Από την παρούσα απόφαση δεν προκαλείται οι¬ 
κονομική επιβάρυνση του Κρατικού Προϋπολογισμού, 
αποφασίζουμε: 

1. Απονέμουμε την ηθική αμοιβή του «ΕΠΑΙΝΟΥ», στον 
Μ.Υ. Χοϊλού Ανέστη του Νικολάου (ΑΜ: 22934), με βαθμό 
Δ' και κλάδου ΥΕ Επιμελητών/Κλητήρας, της δυνάμεως 
της I ΜΠ «ΣΜΥΡΝΗ», διότι στις 24 Οκτωβρίου 2017 και 
κατά την επιστροφή στην οικία του από το χώρο ερ¬ 
γασίας του, εντόπισε αιμόφυρτο άνδρα με επιληπτικό 
επεισόδιο τον οποίο και μετέφερε στο νοσοκομείο για 
τις πρώτες βοήθειες, τον βοήθησε στην προμήθεια της 
φαρμακευτικής αγωγής που του συστήθηκε και κατόπιν 
τον μετέφερε στην οικία του ενημερώνοντας παράλλη¬ 
λα τους οικείους του. Ο εν λόγω υπάλληλος, παρά τους 
περιορισμούς της σωματικής του ικανότητας (λόγω 
παλιού σοβαρού τραυματισμού του), επέδειξε θάρρος, 
αποφασιστικότητα την κρίσιμη στιγμή, βάζοντας πάνω 
απ' όλα τον παράγοντα άνθρωπο, αποτρέποντας την 
εξέλιξη μιας επικίνδυνης κατάστασης προς το χειρότε¬ 
ρο, αναδεικνύοντας το υψηλό φρόνημα και τον άριστο 
χαρακτήρα του, προβάλλοντας ταυτόχρονα την εικόνα 
του προσωπικού των Ε.Δ. στην κοινωνία. 

Η παρούσα να κοινοποιηθεί σε όλες τις ΜονάδεςΎπη- 
ρεσίεςτου ΥΠΕΘΑ/ΓΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2018 
Η Ειδική Γραμματέας 
ΚΑΛΛΙΟΠΗ ΠΑΠΑΛΕΩΝΙΔΑ 


Αριθμ. Δ.15/Δ712061/ 293 (3) 

Καθορισμός διαδικασίας συμψηφισμού και επι¬ 
στροφής των αχρεωστήτως καταβληθεισών εισφο¬ 
ρών στον Ενιαίο Φορέα Κοινωνικής Ασφάλισης. 

Ο ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξειςτου άρθρου 104 του ν.4387/2016 (ΦΕΚ 
85, Α'), όπως αντικαταστάθηκε από τότε που ίσχυσε με 
το άρθρο 15 του ν. 4488/2017 (ΦΕΚ 137, Α'). 


2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Φ.Ε.Κ. 98, Α'). 

3. Τις διατάξεις του π.δ. 134/2017 (ΦΕΚ 168, Α') «Ορ¬ 
γανισμός Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης». 

4. Τις διατάξειςτου άρθρου 27 του ν. 4320/2015 (ΦΕΚ 
29, Α'). 

5. Το π.δ. 73/2015 (ΦΕΚ 116, Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την αριθμ. οικ.44549/Δ9.12193/9.10.2015 (ΦΕΚ 
2169, Β') υπουργική απόφαση «Ανάθεση αρμοδιοτή¬ 
των στον Υφυπουργό Εργασίας, Κοινωνικής Ασφά¬ 
λισης και Κοινωνικής Αλληλεγγύης, Αναστάσιο Πε- 
τρόπουλο», όπως έχει τροποποιηθεί με τις αριθμ. 
οικ.54051/Δ9.14200/22.11.2016 (ΦΕΚ 3801, Β') και 
οικ.59285/18416/12.12.2017 (ΦΕΚ4503, Β') υπουργικές 
αποφάσεις. 

7. Το αριθ. 10706/73521-2-2018 εισηγητικό σημείω¬ 
μα της Γενικής Διεύθυνσης Οικονομικών Υπηρεσιών 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, βάσει του άρθρου 24 παρ. 5 
περίπτωση ε του ν.4270/2014 (ΦΕΚ 143, Α'), όπως αντι- 
καταστάθηκε με το άρθρο 10 παρ. 6 του ν.4337/2015 
(ΦΕΚ 129, Α'). 

8. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον οικονομική επιβάρυνση σε 
βάροςτου Προϋπολογισμού του Ενιαίου Φορέα Κοινωνι¬ 
κής Ασφάλισης (Ε.Φ.Κ.Α.) δεδομένου ότι η εν λόγω από¬ 
φαση αφορά στη διαδικασία επιστροφής χρηματικών 
ποσών που έχουν καταβληθεί στον φορέα αχρεωστήτως, 
αποφασίζουμε: 

Άρθρο 1 

1. Οι αχρεωστήτως καταβληθείσες εισφορές στον 
ΕΦΚΑ συμψηφίζονται με τις πάσης φύσεως καθυστε- 
ρούμενες οφειλές, ρυθμισμένες ή μη, των δικαιούχων 
προς τον ΕΦΚΑ και τους τρίτους φορείς, για τους οποίους 
ο ΕΦΚΑ συνεισπράττει εισφορές. 

Σε περίπτωση που δεν υπάρχουν οφειλές ή εάν ύστερα 
από τον συμψηφισμό, σύμφωνα με τα ανωτέρω, προ¬ 
κύπτει υπόλοιπο ποσό, αυτό επιστρέφεται άτοκα στους 
δικαιούχους, σύμφωνα με τα οριζόμενα στο άρθρο 2 της 
παρούσας. Κατ' εξαίρεση το προς επιστροφή χρηματι¬ 
κό ποσό επιστρέφεται εντόκως έπειτα από αμετάκλητη 
απόφαση αρμόδιου δικαστηρίου, με βάση τα οριζόμενα 
στο άρθρο 21 του Κώδικα Νόμων περί δικών του Δημο¬ 
σίου (κ.δ. της 26.6/10.7.1944, ΦΕΚ 139, Α'), εκτός και εάν 
ορίζεται διαφορετικά στη δικαστική απόφαση 

2. Ως αχρεωστήτως καταβληθείσες εισφορές νοούνται 
τα χρηματικά ποσά που καταβάλλονται στον ΕΦΚΑ για 
οποιαδήποτε αιτία, και για τα οποία, βάσει της κείμενης 
νομοθεσίας, δεν προκύπτει υποχρέωση καταβολής τους. 

Κατ' εξαίρεση δεν θεωρούνται αχρεωστήτως κα¬ 
ταβληθείσες ασφαλιστικές εισφορές χρηματικά ποσά 
που έχουν καταβληθεί σε περιπτώσεις που προκύπτει 
ακύρωση χρόνου ασφάλισης λόγω δόλιας ή εικονικής 
ασφάλισης. 

3. Ο συμψηφισμός ή η επιστροφή αχρεωστήτως κα¬ 
ταβληθεισών εισφορών αφορά σε χρηματικά ποσά που 
έχουν καταβληθεί υπέρ του κλάδου κύριας ασφάλισης 
και λοιπών παροχών του ΕΦΚΑ, καθώς και για χρηματι¬ 
κά ποσά που έχουν εισπραχθεί αχρεωστήτως από τον 
ΕΦΚΑ υπέρ του ΕΤΕΑΕΠ, του ΕΟΠΥΥ, του ΟΑΕΔ, καθώς 
και οποιουδήποτε άλλου φορέα για τον οποίο ο ΕΦΚΑ 
συνεισπράττει εισφορές. 

Άρθρο 2 

Για τον συμψηφισμό ή την επιστροφή αχρεωστήτως 
καταβληθεισών εισφορών: α) σε περίπτωση μισθωτών 
ασφαλισμένων, υποβάλλεται σχετικό αίτημα από τον 
δικαιούχο, ασφαλισμένο ή/και εργοδότη, των αχρεω¬ 
στήτως καταβληθέντων χρηματικών ποσών 

β) σε περίπτωση ελευθέρων επαγγελματιών ή αυτοα¬ 
πασχολούμενων ή αγροτών, τα αχρεωστήτως καταβλη- 
θέντα χρηματικά ποσά επιστρέφονται στους ανωτέρω 
δικαιούχους, κατόπιν αίτησης, μετά την ολοκλήρωση 
της ετήσιας διαδικασίας εκκαθάρισης που προβλέπεται 
από το άρθρο 2 παρ. 14 και 15 της αριθ. οικ. 61502/3399/ 
30-12-2016 υπουργικής απόφασης (ΦΕΚ 4330, Β'), 
όπως τροποποιήθηκε με την αριθ. 25599/1453/ 
2-6-2017 υπουργική απόφαση (ΦΕΚ 1942, Β'), και της 
αριθ. οικ.61501/3398/30-12-2016 κοινής υπουργικής 
απόφασης (ΦΕΚ 4330, Β'), όπως τροποποιήθηκε με την 
αριθ. 25598/1452/2-6-2017 κοινή υπουργική απόφαση 
(ΦΕΚ 1977, Β'). 

Οι ανωτέρω δικαιούχοι μπορούν, με αίτηση τους 
που υποβάλλεται εντός διμήνου από την ημερομηνία 
κοινοποίησης στους ασφαλισμένους της ως άνω προ- 
βλεπόμενης διαδικασίας εκκαθάρισης ασφαλιστικών ει¬ 
σφορών, να ζητήσουν να παραμείνει το προς επιστροφή 
αχρεωστήτως καταβληθέν χρηματικό ποσό στον ΕΦΚΑ 
ως πιστωτικό υπόλοιπο, συμψηφιζόμενο με επόμενες 
ασφαλιστικές εισφορές. 

Άρθρο 3 

1. Σε περίπτωση που ο δικαιούχος των αχρεωστήτως 
καταβληθεισών εισφορών έχει υπαχθεί σε καθεστώς 
ρύθμισης οφειλών, της οποίας οι όροι τηρούνται, το 
προς επιστροφή χρηματικό ποσό συμψηφίζεται με τις 
τρέχουσες δόσεις της ρύθμισης. 

2. Οι αχρεωστήτως καταβληθείσες εισφορές υπέρ 
τρίτων φορέων που συνεισπράττονται από τον ΕΦΚΑ 
επιστρέφονται από αυτόν, σύμφωνα με τη διαδικασία 
της παρούσας και βαρύνουν τον αντίστοιχο φορέα υπέρ 
του οποίου έγινε η είσπραξη. 

Άρθρο 4 

Τα προβλεπόμενα από τα ανωτέρω άρθρα έχουν 
εφαρμογή: 

α) σε περιπτώσεις που προκύπτει επιστροφή αχρεω¬ 
στήτως καταβληθεισών εισφορών σύμφωνα με τα ανω¬ 
τέρω και η σχετική αξίωση έχει γεννηθεί ή θα γεννηθεί 
μετά την 1/1/2017, 

β) σε εκκρεμείς αιτήσεις επιστροφής αχρεωστήτως 
καταβληθεισών εισφορών που έχουν υποβληθεί στους 
ενταχθέντες στον ΕΦΚΑ ασφαλιστικούς οργανισμούς, 


εξαιρουμένου του Δημοσίου, μέχρι 31/12/2016, βρίσκο¬ 
νται σε οποιοδήποτε στάδιο της διοικητικής διαδικασίας, 
και η σχετική αξίωση έχει γεννηθεί μέχρι 31/12/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2018 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ.: ΔΙΔΚ/Φ.38/866 8 (4) 

Τροποποίηση της αριθ.ΔΙΔΚ/Φ.38/οικ.40717/ 
24.11.2017 (ΦΕΚ Β' 4125) υπουργικής απόφα¬ 
σης «Σύσταση Ειδικού Συμβουλίου Επιλογής Δι¬ 
οικήσεων (Ε.Σ.Ε.Δ.), καθορισμός αρμοδιοτήτων 
και Ορισμός Μελών του Α' τμήματος». 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Τις διατάξεις: 

1) Του άρθρου 10 του ν. 4369/2016 (ΦΕΚ Α' 33) 
όπως τροποποιήθηκε από το άρθρο τρίτο, παρ.1 του 
ν. 4464/2017 (ΦΕΚ Α'46). 

2) Του ν. 2690/1999 (ΦΕΚ Α'45) «Κύρωση του Κώδι¬ 
κα Διοικητικής Διαδικασίας και άλλες διατάξεις», όπως 
ισχύει. 

3) Του π.δ. 133/2017 (ΦΕΚ Α' 161) «Οργανισμός του 
Υπουργείου Διοικητικής Ανασυγκρότησης». 

4) Τουπ.δ.123/2016 (ΦΕΚ Α'208) «Ανασύσταση και με- 
τονομασία του Υπουργείου Διοικητικής Μεταρρύθμισης 

και Ηλεκτρονικής Διακυβέρνησης, ανασύσταση. 

Υποδομών, Μεταφορών και Δικτύων». 

5) Του π.δ.125/2016 (ΦΕΚ Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

6) Την αριθμ. ΔΙΔΚ/Φ.38/οικ.40717/24.11.2017 (ΦΕΚ 
Β' 4125) υπουργική απόφαση «Σύσταση Ειδικού Συμ¬ 
βουλίου Επιλογής Διοικήσεων (Ε.Σ.Ε.Δ.), καθορισμός 
αρμοδιοτήτων και Ορισμός Μελών του Α' Τμήματος». 

7) Το αριθμ. 482/01.12.2017 έγγραφο της Α.Δ.Ε.Δ.Υ. 

8) Το αριθμ. 23103/09.02.2018 έγγραφο του Νομικού 
Συμβουλίου του Κράτους. 

9) Το σχετικό απόσπασμα πρακτικού της συνεδρίασης 
και απόφασης της 16ης Φεβρουάριου 2018 του Κυβερ¬ 
νητικού Συμβουλίου Μεταρρύθμισης της Δημόσιας Δι¬ 
οίκησης, των Ν.Π.Δ.Δ. και των Ο.Τ.Α. 

10) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, σύμφωνα με την αριθ. πρωτ. ΔΙΠΔΑ/ 
Φ.5/9/8653/01 -03-2018 εισήγηση της Προϊσταμένης της 
Γενικής Δ/νσης Οικονομικών και Διοικητικών Υπηρεσιών 
του Υπουργείου Διοικητικής Ανασυγκρότησης, αποφα¬ 
σίζουμε: 

Τροποποιούμε την αριθμ. ΔΙΔΚ/Φ.38/οικ.40717/ 
24.11.2017 (ΦΕΚ Β' 4125) υπουργική απόφαση «Σύστα¬ 
ση Ειδικού Συμβουλίου Επιλογής Διοικήσεων (Ε.Σ.Ε.Δ.), 

καθορισμός αρμοδιοτήτων και Ορισμός Μελών του Α' 
Τμήματος» απόφαση, ως προς τα τακτικά μέλη των πα¬ 
ραγράφων Β. 5 και Β.7, και ορίζουμε τα εξής: 

«Β. 5. Δήμητρα Κεφάλα, Νομική Σύμβουλος του Κρά¬ 
τους, με αναπληρωτή το Θεόδωρο Στριλάκο, Πάρεδρο 
του Ν.Σ.Κ». 

7. Ιωάννης Πάιδας, Προεδρεύων της Εκτελεστικής Επι¬ 
τροπής της Α.Δ.Ε.Δ.Υ., με αναπληρωτή το Νικόλαο Αλε- 
ξόπουλο, μέλος του Γενικού Συμβουλίου της Α.Δ.Ε.Δ.Υ. 

Κατά τα λοιπά, εξακολουθεί να ισχύει η υπ'αριθ. 
ΔΙΔΚ/Φ.38/οικ.40717/24.11.2017 (ΦΕΚ Β' 4125) υπουρ¬ 


γική απόφαση «Σύσταση Ειδικού Συμβουλίου Επιλογής 
Διοικήσεων (Ε.Σ.Ε.Δ.), καθορισμός αρμοδιοτήτων και 
Ορισμός Μελών του Α' Τμήματος» απόφαση, κατά το 
μέρος που δεν τροποποιείται από την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 1 Μαρτίου 2018 

Η Υπουργός 

ΟΛΓΑ ΓΕΡΟΒΑΙΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 

